Järgnev saade on valminud tänu J.Meyeri teenistuspartnerite toele
VÄLJAKUTSE 30. MINUTIT PÄEVAS
Selle asemel, et jutustada lõunapausi ajal sõpradega
kasuta seda aega hoopis Jumala Sõna uurimiseks.
Jumal ei pahanda, kui sööd samal ajal oma võileiba.
See pole kuidagi lugupidamatu.
Sa võid leida aega Jumala jaoks, kui seda tõesti soovid.
Igal inimesel on 24h ööpäevas ja 7 päeva nädalas.
Kellelgi pole ei rohkem ega vähem.
Nii et, kui ühel inimesel on aega uurida Jumala Sõna,
on seda kõigil.
Küsimus pole aja puuduses, vaid selles, mida oma ajaga teeme.
Olgu Jumala Sõna prioriteediks su elus.
Ära püüa sättida Jumalat vastavalt oma ajakavale,
vaid säti oma ajakava vastavalt Jumalale.
Raskusi 30. minuti leidmisega? Püüa leida aega oma lõunaajast.
Jumala Sõna on täis erinevaid tõotusi andmaks meile armu ja õnnistusi.
VÄLJAKUTSE 30. MINUTIT PÄEVAS
See, mis on me sees, tuleb ka meist välja.
See, mis keerleb me mõtteis ja südames,
tuleb ka välja me suust.
Õpid enda kohta palju, kui õpid end kuulama.
Õpid palju sellistki, mida ehk ei tahakski teada.
IGAPÄEVAELU RÕÕMUD
Olen rääkimas terviklikkusest.
Sellest, kuidas olla terve oma vaimu, hinge, ihu,
meelte, tahte ja tunnete poolest.
Jeesus tuli me kõigi pärast.
Sinus pole midagi sellist, millest Jumal ei hooliks.
Olgu see sulle täiesti selge!
Jumalale läheb korda kõik see, mis sullegi korda läheb.
Kui väike see detail ka poleks - Jumalale läheb see korda
ja kui kutsud Ta endaga kaasa, Ta tuleb,
alustades üht tervendamisprotsessi igas su eluvaldkonnas.
See võib puudutada su finantse, seltsielu, vms.
Võib-olla oled üksildane.
Oled minevikus kõvasti haiget saanud ja isloeerinud end, kartes lähedust.
Jumal tahab, et saaksid terveks igas oma eluvaldkonnas.
Ta tuli, et teha meid terviklikuks.
Ta ei taha, et kogeksime uuestisündi,
aga kannaks ikka igasugu probleeme endaga kaasas.
Möödunud kord rääkisime sellest, kuidas vaimulikus mõttes terve olla.
Täna hommikul oli lahe - või vähemalt mul oli,
rääkides sellest, kuidas kanda hoolt oma ihu eest.
Kas te ka nautisite seda?
Nüüd aga räägime su vaimsest tervisest
ja järgmine kord su emotsionaalsest tervisest.
Kuid alustagem 1. Tessalooniklastele 5:23'ga,
sest tegu on võrratu kirjakohaga.
"Aga rahu Jumal ise pühitsegu teid läbinisti
eraldades teid rüvedatest asjadest
ja muutes teid puhtaks ning täielikult pühitsetuks Jumalale.
Olgu kogu te vaim, hing ja ihu tervikuna hoitud laitmatuna
meie Issanda Jeesuse Kristuse tulemiseks!"
Kui Jeesuselt küsiti, mis on kõige olulisem käsk,
vastas Ta, et peame armastama Jumalat
kogu oma südamega, hingega, jõuga ja mõistusega
ning armastama ka oma ligimest nagu iseennast.
Jumal ei taha, et armastaksime Teda vaid pühapäeva hommikuti.
Ta ei taha päästa sind selleks, et elaksid seejärel õnnetut elu,
isegi, et Ta võtab su surres taevasse vastu.
Ta tuli, et anda meile elu -
elu sellisena nagu see Jumalal endal on.
Ma ei tea, kui hea Jumala elu on,
aga kui mul on võimalus sellest osa saada,
siis ma ka püüdlen selle poole,
kuniks saan osa elust, mida Jumal tahab, et omaksin.
Usun, et me võlgneme selle Jeesusele,
et omada parimat elu, mis vähegi võimalik.
Kui paljud soovivad oma lastele head elu?
Me ei tea vanemaks olemisest midagi
võrreldes sellega, milline vanem Jumal on.
Mulle meeldib üllatada oma lapsi
ja mõtlesin alles hiljuti sellele, et ka Jumalale meeldib üllatada meid.
Jeesus suri, et meil võiks olla lähedane suhe Isaga,
mitte igal ühel mingi oma religioon, et siis kakleksime omavahel.
See on kõige tobedam asi üldse.
Mulle meeldivad igasugused kristlikud konverentsid,
sest need toovad kokku inimesi kõikvõimalikest konfessioonidest.
Muide, kui me taevasse jõuame,
siis seal ei saa olema baptistide, katoliiklaste või luterlaste punti
ning ummamuudu nelipühilaste punti kuskil teises nurgas.
Aamen?
Seetõttu on oluline teada, mis on oluline.
Ja oluline on armastada Jumalat kogu oma südame-, hinge-,
jõu- ja mõistusega.
Sa ei saa elada sõnakuulelikku elu ilma sõnakuuleliku mõtteviisita.
Las ma öelda seda veelkord -
sa ei saa elada sõnakuulelikku elu ilma sõnakuuleliku mõtteviisita.
Ma olin pikki aastaid kristlane ja armastasin Jumalat,
samas mõistmata, miks mul nii palju probleeme on.
Ma ei teadnud mõttemaailmast midagi.
Arvasin, et ei saa oma mõtete osas midagi parata.
"Ma ei saa oma mõtete osas midagi parata!"
Mul polnud aimugi, et saan heita kõrvale valed mõtted
või kaitsta oma meeli teatud mõtete eest.
Et ma ei peagi võtma vastu kõike, mis mu mõtetesse potsatab,
neid asju oma mõtteis muudkui kedrates ja kedrates.
Olen rääkinud sellest, et mu isa kuritarvitas mind lapsena.
Nii juhtub isegi täna veel - peale kõiki neid aastaid,
et korraga tulevad eikusagilt
mõtted, mis panevad mind mõtlema sellele, mida ta minuga tegi.
Kuid niipea, kui tajun, millest mõtlen, ütlen: "Ei!"
ja ma sulgen oma meeled kogu selle loo suhtes
ega lase neid asju võtta võimust.
Hingevaenlane hiilib su ümber,
püüdes külvata su meeltesse asju ja lootes, et sa võtad need vastu.
Kui me aga mõtleme valedele asjadele,
saavad need mõjutama me tujusid, me käitumist
ja me suhteid teiste inimestega.
Sest nõnda nagu inimene mõtleb, selliseks ta ka muutub.
Seega, kui palju sa ka poleks või ei ole kuulnud
õpetust mõtete kohta -
see on midagi, mida peame kuulma ikka ja jälle, uuesti ja uuesti.
Sõnumid me mõtete ja suusõnade kohta on miski,
millest me ei tohiks kunagi tüdida.
Sina saad valida omaenda mõtteid.
Sa ei pea mõtlema ükskõik, mida, mis su pähe potsatab.
Ärkasin varem hommikuti üles ja mõtlesin: "Olen masendunud."
Ja nii ma olingi terve päeva masendunud!
Täna aga, kui selline mõte tuleb, ütlen eeldavasti kõva häälega:
"Pole ma midagi masendunud
ja ma ei kavatsegi veeta seda päeva masenduses,
sest rõõm Issandas on mu tugevus."
Meil on Jumala Sõna, millega võidelda hingevaenlase vastu.
Jumala Sõna pole vaid hunnik mustvalgeid lehekülgi,
vaid see on täis väge
ja see on sinu relv saatana vastu.
"Las sellel, kellel on mu Sõna, kuulutada seda ustavalt."
Mulle meeldis eile õhtul, kui John oli siin laval
ja rääkis oma lapsepõlves kogetud valust.
Ja sellest, kuidas ta hakkas raamatu "Mõistuse lahinguväli" abil
oma meeli uuendama.
Ja siis ta tõmbas oma tagataskust veel ühe raamatu välja...
Sul on see ju täna ka kaasas, onju?
"Jumala Sõna väljarääkimise salajane vägi".
See on ka muide minu kirjutatud.
"Oota, mis selle pealkiri nüüd oligi?"
See on piisavalt väike, et kanda seda oma tagataskus.
On lausa vaimustav, et üks meesterahvas seda teeb.
Kuid tead, miks ta seda teeb?
Sest saatan saab ründama ta meeli
ja ta kuuleb jälle neid vanu sõnumeid, mida kord oma vanematelt kuulis:
"Sa oled tühipaljas kõnts."
"Inimesed, kes sind näiliselt armastavad,
jätavad su maha,
kui saavad teada, milline sa tegelikult oled."
Täna John teab, et kui saatan jälle ründab,
siis ta ka teab, kuidas vastu võidelda.
Tahan ka sulle täna meelde tuletada, kuidas vastu võidelda.
John võtab selle raamatu taskust,
võtab selle lahti, kus on kirjas,
et Jumal armastab Teda ja kes ta on Kristuses.
Ja siis ta kuulutab neid salme kõva häälega väja
ja saatan peab lahkuma.
Mulle nii meeldib see!
Kui meil on need raamatud siin kaasas, saad neid osta
ja kui ei, saad ka tellida me kodulehe kaudu.
2. Korintastele 10:4-5 laiendatud tõlkes.
"Sest meie võitluse relvad ei ole ju lihalikud.
Need pole lihast ja verest füüsilised relvad,
vaid need on Jumalas vägevad kindluste mahalõhkumiseks..."
Kindlus on miski, kuhu hingevaenlane kaevub
ja kus end peidab.
Nii võib ta rünnata selliselt, et ta ise pole nähtavgi.
Siin on juttu mõistuse kindlustustest,
sest salmis 5. on öeldud:
"Kui väga me ka ei püüaks lükata ümber
igasugu väiteid, teooriaid ja mõistuslikke arutelusid
mis püüavad tõusta Jumala tõelise tundmise vastu,
siis me võtame vangi iga..."
Mille?
Iga mille?
"...iga mõtte ja eesmärgi,
alistades selle Kristuse kui Messia sõnakuulelikkusele."
Enam selgemini ei annagi öelda!
Ta ütleb, et me mõtetes on vaimseid kindlustusi -
kohti, kus saatan on valetanud meile ja petnud meid pika aja jooksul.
Ta peidab end seal, öeldes sulle erinevaid asju
ja kunagi mittesobival ajal.
Ja kui sa siis võtad need asjad omaks ning hakkad uskuma neisse,
viib see sind eemale Jumala plaanist su elu suhtes
ja hoiab sind ka eemal su saatuse täitumisest.
Saatana lemmikasi on öelda sulle, kuidas sa pole piisavalt hea;
kuidas sa teed pidevalt vigu ja su elu on läbi nagunii;
sa ei saa kunagi oma minevikust üle ja keegi ei hooli sinust;
sa ei leia tööd ega saa ka palgakõrgendust;
sa ei saa omale kunagi uut autot.
Kõik, mis saatana teksti puutub, siis see on "kunagi mitte midagi".
Mitte miski ei muutu ja kõik jääb alati samaks.
Kuid Jumalaga võib kõik muutuda, kui vaid usud Temasse.
Seega, relvad, mida omame, on esmalt Jumala Sõna,
Jeesuse nimi ja veri.
Kõigis neis kolmes on vägi -
Jumala Sõna ja Jeesuse nimi ning veri.
Vahel, kui oled vaimse rünnaku all,
piisab vaid suu avamisest ja "Jeesus" ütlemisest.
Jeesus!
Tema nimes on vägi.
Ma hakka isegi ütlema, kaua olin juba kristlane olnud,
enne, kui sellest kõigest kuulsin.
Seetõttu tahan, et inimesed, keda õpetan, teaksid,
et sa võid kontrollida oma mõtteid.
Sa võid elada sõnakuulelikku elu
olles sõnakuulmatu tobedate mõtete suhtes.
Kui sa ei taha üle süüa, ära mõtle koguaeg toidule.
Ära loe kogu päeva kokaraamatuid ja kokandusajakirju.
Vii oma mõtted kuhugi mujale, aamen?
Kui tahad olla armastav kellegi suhtes, kes on sulle haiget teinud,
sest tead, et see on Jumala tahe,
siis ära mõtle kogu päeva sellele, mida see inimene sulle tegi
ja kui ebaõiglane ning ebameeldiv see oli,
arvates samas, et teda kohates suudaksid olla kena ta vastu.
See lihtsalt ei käi nii!
Sest see, mis on me sees, tuleb ka meist välja.
See, mis keerleb me mõtteis ja südames,
tuleb ka välja me suust.
Õpid enda kohta palju, kui õpid end kuulama.
Õpid palju sellistki, mida ehk ei tahakski teada.
Öelge: "Täiega lõbus siin!"
Piiblis on öeldud,
et peame pidama meeles Jumala korraldusi,
sest siis suudame ka rakendada neid.
Kui palju aega sa pühendad Jumala Sõnale mõtlemise peale?
On sul üldse päeva jooksul aega mõtiskleda Jumala Sõna üle?
Võtad sa päeva jooksul 5-10. minutit üksi olles või jalutades,
et kuulutada välja Jumala Sõna?
Ma kuulutan Jumala Sõna välja iga päev.
Olen teinud seda 40. aastat ja see on vägagi elumuutev.
See on see, kuidas hoida oma mõtteid uuendatuna
ja teada, mida teha.
Ühtlasi tunned ka valed mõtted üsna kiiresti ära.
Sa ei suuda mõelda igasugu jamale 3h,
enne, kui alles aru saad, mida teed.
Sa tunned need asjad ära ja tead ka, mida teha.
Joosua 1:8 on võrratu kirjakoht.
Üks esimesi salme, mis mulle selgeks sai,
kui Piiblit uurima hakkasin.
"Ärgu lahkugu see Seaduse raamat sinu suust..."
See ei tähenda, et sa ei peaks seda välja ütlema,
vaid et see püsiks su huulil kogu aja.
"...vaid mõtle sellele päeval ja öösel,
et sa peaksid hoolsasti kõike, mis sinna on kirjutatud..."
Me alustame sellest, et mõtleme Jumala Sõnale
ja räägime selle välja
ja siis oleme ka võimelised selle järgi tegutsema.
Me ei saa täita seda enne, kui see pole esmalt me mõtetes.
Ja kui sa täidad kõike, mis seal kirjas,
"siis õnnestub su teekond ja siis on sul kordaminek!"
Meie mõttemaailm on kui sild,
mis viib meid vale käitumise juurest õige käitumise juurde.
Osa teist tunneb, et olete kui millegi lõksus.
Oled võib-olla kogu elu olnud kergesti süttiv.
Sa ei tea isegi, mille peale vihastad,
aga sa lihtsalt ei suuda end vaos hoida.
Nii oled sa ehk mõelnud ja öelnud 20. aastat järjest:
"Ma lähen närvi. Ma ei suuda end talitseda.
Ma lähen närvi. Ma ei suuda end talitseda.
Ma lähen närvi. Ma ei suuda end talitseda."
Mida rohkem seda mõtled ja kordad, seda rohkem seda ka teed.
Nüüd aga oled õppinud tundma Jumalat
ja tead, et pahasena ei tohiks ööle vastu minna.
Sa ei taha olla pahane ja püüad teha, mis õige.
Sa muudkui püüad ja püüad ja püüad,
kuid see lihtsalt ei toimi.
Nüüd, isegi, et Piibel julgustab meid püüdma Jumala Vaimu abiga,
pole Piiblis kusagil öeldud, et me muutume pongestamise tõttu,
püüdes muutuda.
Me kanname head vilja siis, kui jääme Kristusesse.
Mida enam Jeesusega aega veedad, seda enam Ta sarnaseks muutud.
Efeslastele 4:22 ja 24. Jätame 23. salmi hetkeks vahele.
"Teil tuleb jätta
oma endise eluviisi poolest vana loomus,
kes laostub petlike himude käes."
Me oleme uus loodu Kristuses,
mistõttu Ta ütlebki, mida Ta meie heaks teinud on
ja käsib meil jätta maha oma vana elu
ja "riietuda uue inimesega,
kes on loodud Jumala poolt elama tõe õiguses ja vagaduses."
Riieta end lahti vanast ja riietu uuega.
Lõpeta vana elu elamine ja hakka elama uut.
Lõpeta oma vanaviisi käitumine ja käitu nii nagu tarvis.
"Ma ju tahan Jumal, aga kuidas?"
Salm 23 on selleks sillaks: "Ning saada uueks oma mõttelaadilt."
"Saada uueks oma mõttelaadilt,
omades igapäevaselt värsket vaimset mõtteviisi ja suhtumist."
Kui ma oleks sina,
siis ma võtaks igal hommikul minuti või viis
ja otsustaks teatud asjad enda sees ära.
Koloslaste 3. ptk's on öeldud,
et häälestaksime oma mõtted ja hoiaksime need häälestatuna.
Nii tahan sulle ka varsti rääkida otsusekindlas meeles peituvast väest.
Kui oled millegi osas otsusekindel ja palud ka Jumala abi selleks,
oled võimeline tegema, mis iganes tarvis
läbi Jeesuse, kes on sinu jõuks
ja ükski deemon ei saa sind peatada!
Kuid su mõtted peavad olema häälestatud õigesse kohta.
Kui midagi otsustad, siis ka püsid selle otsuse juures.
Otsustad näiteks, et tahad võlgadest lahti saada,
kuid siis lähed kaubamajja, mis on eeldavasti viga.
Sest seal on parasjagu 75% allahindlus.
See pole koht sinu jaoks.
Aamen?
Sul on su plastikkaart...
Püha Vaim ütleb: "Otsustasid ju võlast vabaks saada"
ja su inimlik pool ütleb: "Ma tahan seda asja!"
Nii et sa oled kui kahe tule vahel.
Mul ükskõik, kui peaksid end kasvõi kõrvupidi
sealt kaubamajast välja tirima.
Piiblis on öeldud, et kui su silm sind pahandab,
torka see välja!
Kui su käsi sind pahandab, raiu see maha!
Me peaks olema vahel jõulisemad enda suhtes.
Ma ütlen endale vahel: "Joyce, jää lihtsalt vait!"
"Jää lihtsalt vait! Ei sõnagi rohkem!"
Osad teist peavad endaga ühe koosoleku maha pidama.
Pead endaga päeva jooksul mitmeid kordi rääkima.
Ära ole selline, et otsustad midagi,
aga muudad seda niipea, kui miski su lihalikku poolt meelitab
Otsusta ära, häälesta end sellele ja püsi häälestatuna.
Kui sellest igapäevaselt kinni hoiad,
muutub see iga päevaga pisut kergemaks
ja peagi sa mõtled,
kuidas sa üldse suutsid elada kogu selle segaduse keskel, kus olid?
Tuleb päev, kus õige asja tegemine on su jaoks sama loomulik
kui valede asjade tegemine täna.
Terve meele ja mõtteviisi omadused.
Siin on palju häid asju, millest rääkida.
Räägime terve olemisest igas oma eluvaldkonnas,
mistõttu terve meel tähendab esiteks rahulikku meelt.
Inimesed ütlevad: "Saaks ometigi hingerahu!"
Inimesed võtavad tablette, et kogeda hingerahu.
Nad joovad täiega, et leida hingerahu.
Üks ema rääkis oma pojast, kes oli heroiinisõltlane
ja kes oli öelnud oma emale:
"Uimastite tarbimine on ainus viis, kuidas vaigistada oma meeli."
Ta ei teadnud neist printsiipidest midagi.
Ta eeldavasti ei tea sedagi, kuidas paluda Jumala abi.
Kuid mul ükskõik, kui metsas su mõtted ka poleks -
Jumal saab aidata sul uuendada oma meeli,
kuid see ei sünni üle öö.
Sa ei saa mõelda valesid asju 40. aastat
ja imestada siis, miks miski ei muutu ühe õige mõtte peale.
See võtab aega.
Ma olen tegelenud selle teemaga 40. aastat
ja ma olen kogenud ka palju, palju võite.
Kuid ma ei lakka kunagi tegemast seda, mida tegin,
et jõuda sinna, kus ma täna olen.
Kuulsid sa?
Ma ei lakka kunagi tegemast seda, mida tegin,
et jõuda sinna, kus ma täna olen.
Galaatlastele 5:1:
"Püsige siis selles vabaduses, mille Kristus on teile andnud
ja ärge laske endid jälle panna orjaikkesse!"
Viga, mille vahel teeme, on see, et kui saavutame võidu,
lõpetame selle asja tegemise, mis meile võidu tõi.
Sa saavutad midagi ja hoiad seda ka alal.
Piibel käsib meil olla valvel,
kuna saatan käib me ümber kui möirgav lõvi,
otsides, keda neelata.
Võidu saavutamiseks läheb rohkem tarvis
kui vaid 45. minutit pühapäeva hommikul kirikus.
Ilmselgelt te teate seda,
sest te olete tulnud reede õhtul siia konverentsile.
Ma ei tea, mida te muidu reede õhtuti teete,
aga mul on hea meel, et olete täna siin
ega tee seda, mida tavaliselt teete.
Meil oli siin täna parem muusika kui üheski ööklubis.
Aamen?
Rahulik meel. Hingerahu.
"Ma ei saa sinna midagi parata, et olen muretseja."
Me peame lõpetama tobeduste ütlemise.
"Ma ei saa sinna midagi parata!"
Mida iganes Jumal palub või ei palu meil teha,
Ta annab meile selleks ka võime kuuletuda Talle.
Nii et, kui ütled: "Ma ei saa sinna midagi parata",
püüad leida vaid võimalust hiilida kõrvale oma vastutusest.
Kuidas aga on murega lood? Miks me muretseme?
Me muretseme, sest arvame,
et oskame ise leida lahendusi oma probleemidele.
Ma ei väidagi, et sul ei võiks tekkida mõnda head ideed, kuid...
Harva küll.
Või see on vähemalt olnud mu enda kogemus.
Jah, ma võin palvetada ja Jumal võib anda mulle hea idee,
kuid siis see tõuseb su sisemusest su mõistusesse
ja ei tule kusagilt väljaspoolt.
Sa oled vaimne olend oma sügavaima olemuse poolest
ja sul on ka hing, mis elab su ihus.
Usun, et me kõik
muretseme aegajalt erinevate asjade pärast.
Kuid see on sama, kui kiikuda päev otsa kiiktoolis -
see pakub sulle küll tegevust, kuid ei vii mitte kusagile.
Kuula!
Muretsemisest pole absoluutselt mingit kasu!
See ei lahenda su probleeme, küll aga võib suurendada neid.
Me saame, mida usume.
Nii et, selles pole midagi halba, kui mõtled teatud asjade peale.
Mulle meeldib palvemõtlemine või mõtlemine koos Jumalaga.
Palvetad millegi pärast lastes teatud mõtted peast läbi,
püüdes tunnetada, kas üks või teine asi tundub õige.
Ei?
Palvetad veel veidi ja ootad Jumala ees.
Kui mul on mõni tõsine olukord,
siis sellest pole mingit tolku, kui selle pärast muretsen.
Ja kui juba mina olen suutnud jõuda punkti,
kus ma üliväga ei muretse,
siis suudab seda igaüks,
sest ma olin professionaalne muretseja.
Kas keegi teab, millest ma räägin?
Ma oleks muretsenud isegi sinu probleemide pärast.
Kui mul endal poleks olnud probleeme,
oleksin rõõmuga muretsenud sinu omade pärast,
püüdes neid lahendada.
Ma suutsin isegi luua probleeme, et oleks ikka, mille pärast muretseda.
Kui ma jagaks sulle kõigist neist asjadest,
mille pärast muretsesin, kui lapsed väikesed olid
ja mis igaühega neist oli seotud...
Ometi on neist saanud igati normaalsed inimesed.
Seetõttu ajab see mind täiega närvi, et sellele nii palju aega kulutasin.
Dave muudkui ütles:
"Usalda oma mured Jumala hoolde, küll Tema kannab hoolt kõige eest!"
Ja ma mõtlesin: "Jaa, jaa, jaa!"
Sa ju tead, millised me oleme.
Meile ei meeldi, kui kellelgi teisel on õigus,
mistõttu püüame neis mingit viga leida.
Üks mu tütardest oli super lohakas.
Oh aeg!
Mõtlesin, et kui ta kodunt lahkub,
pole tal pooltel kordadest aimugi, kus ta riided on.
Ta ei tea, kus ta autovõtmed või kingad on,
mistõttu kuidas ta üldse saakski kodust lahkuda?
Täna aga töötab ta isiklikult minu heaks
ja ma maksan talle selle eest,
et ta hoiaks minu elu ja asjad korras ning kontrolli all.
Joyce tahab alati pakkuda sulle Jumala Sõna,
et kinnitada su vaimulikku teekonda.
Täna pakume sulle materjali "Terve elu - vaim, hing ja ihu"
"Aitäh sulle! Su siiras, kaine ja informatiivne õpetus
on avanud mu silmad, meele ja südame Jeesusele.
Olen hoopis teine inimene nüüd." Cynthia
Jumal hoolib igast su eluvaldkonnast.
Ta igatseb, et sul läheks hästi
nii vaimselt, hingeliselt kui füüsiliselt.
Selle 4. CD abil õpid tegema eluterveid valikuid.
Võid jõuda oma emotsionaalse valu juureni
ja võtta vastu Jumala tingimusteta armastuse.
Pluss palju muud.
Telli endale "Terve elu - vaim, hing ja ihu",
mis on ka digitaalselt allalaaditav.
Jumala abiga saad juurutada uusi harjumusi,
mis viivad sind tervema ja rõõmsama eluni.
Tellimisinfo on nähtav ekraanil.
Midagi uut Joyce Meyer'ilt - õppepiibel oma meelte uuendamiseks.
"Mõistuse lahinguvälja Piibel".
Piibel, mis kätkeb endas mõtteid
Joyce'i menukist "Mõistuse lahinguväli",
kuhu on lisatud vastavasisulised Piibli kirjakohad.
Avasta Jumala Sõna ühel sügavamal moel,
et õppida mõtlema nii nagu Jumal mõtleb.
Ammuta praktilisi nõuandeid elu väljakutsete ületamiseks
ning häälesta oma meeled suurimaks võiduks ja palju muud.
"Mõistuse lahinguvälja Piibel" tellitav Joyce'i kodulehe kaudu.
Olgu sul hea päev
veel enne, kui see alatagi jõuab!
Leiad Joyce'i päevasõnad ekraanil olevalt aadressilt.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.